open-index/open-wikipedia-markdown huggingface dataset:
Manuk Darah (Sumatera Utara)

Manuk darah atau ayam darah adolah sajenis makanan utamo asa Kabupaten Karo, jenis makanan iko umumnyo bagi urang Karo cukuik tanamo. Sasuai dek namonyo manuk darah babahan dasar manuk. Manuk adolah sajenis ayam nan masih mudo. Dalam pambuatannyo bahan masakan manuk darah juo tabilang unik, pasalnyo salain dimasak dengan caro batumik diateh api, manuk darah juo diagiah darah ayam untuak palamak masakan sasuai salero urang Kabutapen Karo ataupun lidah yang saroman jo masyarakaik situ. Sahinggo urang Karo suko makan manuk darah dijadian samba, tak lupo basantap basamo nasi dan makanan lainnyo. 

Manuk darah ko juo dipakayo samo rempah-rempah yang mambuek masakan ko samakin lamak. Hasilnyo manuk darah katiko dimakan akan taraso asam dan tabaun harum. Rempah-rempah ko bisa wak sobok di pasa masyarakaik, pakarangan rumah bagi yang suko mananam. Ayam bisa juo dimasak dari paliharoan awak surang ataupun babali di pasa.  

Sabagai makanan yang suko dibuek urang asa Kabupaten Karo, manuk darah juo dijadikan sabagai makanan untuak upacara, dikenal masyarakaik Kabupaten Karo dengan sabuian upacaro yang sabana kompleks. Manurui masyarakaik Kabupaten Karo makanan iko tatuju kapado objek upacaro, sarato pandukuang upacaro. 

Bagi urang yang nio manuk darah sabagai makanan utamo untuak samba, manuk darah bisa ditamui di jua  di rumah sarato kadai makanan. Sabab, manuk darah ko  banyak taseba sapanjang wilayah Kabupaten Karo. Khususnyo daerah pakotaan sapanjang jalan utamo saparti Jalan Jend. A. Ginting. 

## Manuk darah babahan:

# Ayam mudo
# Lado gadang
# Lado padi 
# Bawang merah
# Bawang putih
# Sipadeh
# Langkueh 
# Sarai
# Daun limau
# Daun salam
# Andamalin  (bahan tambahan untuak urang nan suko)
# lada, katumba, dan jintan (panambah baun harum)
# Asam cikala (panambah raso asam dan manjago makanan supayo dak basi)

## Rujuakan
Bubur Belantan (Bengkulu)

**Bubur gurih** atau Bubur belantan adolah bubur nan dibuek untuak upacara  berkaitan kelahiran pado masyarakaik Bengkulu. misalnyo upacara tanggal pusar atau lepas pusar dan upacara pemberian namo. Dinamokan Bubur belantan iko karano dimasak samo santan. upacara nan menyajikan Bubur belantan hanyo dilaksanokan bagi anak pertamo sajo. acara iko diadoan pado waktu bayi baumua kurang labiah 3 sampai 10 Hari dalam rangko ucapan raso syukur ateh kelahiran bayi jugo memperkenalkan dan maagiah namo bayi. 

mengadokan upacara ko indak hal nan mutlak, tergantuang kemampuan urang. Tapi biasonyo di Bengkulu hal iko haruih dilaksanokan walaupun jo suasana nan sederhano. tampek penyelenggarakannyo dilaksanakannyo di rumah keluarga nan bersangkutan, biasonyo di ruangan tengah dengan menggelar lapiak dan para tamu duduak baselo basamo.

## Bahan utamo
Bahan utamo Bubur Belantan adolah bareh hasil dari pertanian keluarganyo surang.

## Caro Mambuek Bubur Belantan
Pembuatannyo sederhano hanyo mamasak bareh nan alah dicampua samo santan jo garam. Dalam penyajiannyo, bubur gurih atau bubur belantan dihidangan di piriang diserak an pakai talua dadar irih, bawang goreng, isi buah delima, jeruk bali, dan bungo res nan di potong gadang-gadang.
Bubur lambok

**Bubur lambok** adolah makanan nan paliang banyak disukoi dek urang Malayu di Pulau Penyengat. Makanan khas Riau ko alah dijadian sabagai makanan warisan budayo Indonesia pado tahun 2018. Bahan utamo bubua ko sagu nan bulek atau sagu nan lah ancua tu dikariangan. Bubua ko biasanyo dimakan wakatu pagi atau siang sabagai pangganti nasi dek bisa manganyangan paruik. Bubua ko makanan sahari-hari urang Riau, tapi sakali-sakali sajo. Sabagai makanan tambahan, bubua lambok ko indak di jua di pasa atau toko kue. Biasonyo masyarakaik satampek mambueknyo surang atau bapasan ka urang nan buek kue. Makanan tradisonal ko arek kaitannyo jo lingkungan sakitarnyo.

Pulau Penyengat lataknyo di sabalah barat kota Tanjungpinang nan jaraknyo kurang labiah 15 kilometer dari Palabuahan Sri Bayintan, Tanjungpinang. Pulau ko pada zaman dulunyo panah jadi pusek Karajaan Malayu Riau-Lingga. Pulau ko pado dulunyo hanyo sabidang pulau kosong nan disinggahi palauik nan indak sangajo basobok jo pulau iko. 

## Bahan

* Sagu
* Merica
* Bawang merah
* Bawang putiah
* Aia
* Ikan tamban 
* Daun kunyik
* Minyak 
* Saledri

## Caro mambuek
Caro mambuek bubua lambok barikuik:

# Sagu bulek dimasuakan ka dalam panci isi aia angek sudah tu diaduak aduak sampai rato
# Sagu ditakan-takan dalam piriang sampai basatu
# Cetak sagu model kotak kotak 
# Siapan bumbu nan paralu kayak merica,bawang merah,bawang putiah tu giliang haluih 
# Angek aia untuk maabuih ikan tamban nan lah barisiah dari tulangnyo sampai dagiang ikan tu hancua
# Masuakan bumbu haluih tadi kadalam rabuihan ikan samo sagu tadi
# Masak bubua lambok sabanta jo api ketek
# Samantaro tu goreng bawang merah samo minyak saketek tu masuak ka dalam bubua lambok tadi
# Bia harum masuakan daun kunyik samo seledri potong kasa se

## Rujuakan
Lepet (Bangka)

**Lapet (Bangka)** marupokan salah satu makanan khas yang asalnyo dari Melayu Bangka, jenis makanan yang mode iko biasonyo di buek katiko ado kaparluan tertentu, seperti katiko manjamu tamu nan tibo hari Rayo Gadang, hari Rayo Aji dan katiko "Sedekah Ruwah" atau yang kerap di sabuik oleh masyarakaik upacara dalam manyambuik bulan puaso. Lapet iko sabananyo indak hanyo dibuek oleh masyarakaik Melayu Bangka, namun ado juo masyarakat daerah lain nanmambuek dan menggunoan jenis makanan iko untuk parerluan tertentu. Biasonyo masyarakaik banyak nan mananam tumbuhan yang di gunoan untuak mambuek lapet ko.

Lapet ko jugo merupakan  sejenis masakan tambahan yang dikonsumsi oleh Melayu Bangka. Untuak menyiapkan dan menyajikan kue Lapet biasonyo dengan menggunokan piriang dan langsuang dilatakan sejumlah kue Lapet  ko dan langsuang atak dengan rapi, sahinggo rancak di pandang dan maningkekan selera untuak mamakannyo.

## Bahan-Bahan
Bahan-bahan nan digunoan itu adalah:

* Santan Karambia
* Bareh Ketan
* Garam

## Caro Mambuek

# Bareh ketan di basuah dan dibarasiahan dan langsuang di tirihan
# Sasudah tu karambia langsuang di paruik dan dibarasiahan
# Bareh ketan nan alah ditirihan langsuang dimasak dengan satangah masak di kuali dan di tungku.
# Satalah bareh tu alah satangah masak dan aianyo alah masiak, masuakan karambia yang alah diparuik tadi dan palapehan sampai dingin.
# Lalu, aduak sampai rato bareh nanalah dicampua basamo dengan karambia nandiparuik tadi.
# Dan masuakan garam sacukuiknyo dan sisiahan.
# Setalah itu siapkan daun palapah karambia untuak pambungkuih lapet
# Lalu, adonan bareh ketan dimasuakan kadalam palapeh daun karambia dan dibungkuih, di kabek dengan tali.
# Satalah sado adonan ketan di bungkuih, kue lapet tu langsuang di rebus jo alat kincing, atau yang labiah disabuik dengan alat untuak mananak nasi.
# Jiko alah masak langsuang diangkek dan disiapkan.

## Rujuakan
Gulai Kaledoi

## Sejarah
**Gulai Keladoi** atau gulai kaladi marupokan ciek dari makanan kampuang urang Karinci. Makanan ko acok dilatakan katiko wakatu makan siang atau makan malam sahari-hari sabagai palangkok makanan utamo yaitu nasi. Salain itu gulai kaladoi jugo dapek dirasoan pado upacaro upacaro adaiak tatantu yang sifatnyo hanyo malibaikan kaluargo sajo seperti pambarian namo bayi jo sabagainyo. 

## Caro mambuek
**Bahan utamo** untuak mamasak gulai kaladoi adolah batang batang kaladi jo daun surian. Adopun untuak mamasak gulai kaladoi sabagai makanan yang dilatakan pado saaiak upacaro, salain batang kaladi jo daun surian ditambahkan pulo dagiang ayam. Indak ado makno khusus dalam panggunoan dagiang ayam pado saaiak upacaro adaiak ko panggunoan dagiang ayam hanyo untuak maagiah kasan adonyo acaro "istimewa" dalam sabuah kaluargo jo dagiang ayam dalam gulai kadoi manambah raso lamak makanan ko. Gulai kadoi lah lamo dikatahui urang Karinci, namun ndak ado yang mangatahui sacaro pasti bilo urang Karinci mulai mangatahui dan mangkonsumsi makanan ko. Bahkan ado yang mangatokan bahwa gulai kaladoi adolah makanan asli urang Karinci yang alun tapangaruah oleh kabudayaan lain, dengan alasan ndak ado unsua karambia (santan) dalam makanan ko. Karambia atau santan marupokan bahan utamo untuak mambuek gulai.

Adopun gulai gulai lainnyo dalam masakan urang Karinci yang manganduang santan alah mandapek panggaruah dari kabudayoan Minangkabau. Salain itu di wilayah urang Karinci yang marupokan tampek tinggi, ndak ado batang karambia.

Untuak mambuek gulai kaladoi salain batang kaladi jo daun surian, jugo diparalukan batuang seperti jahe, kunyik, laos, bawang merah, lado, daun kunyik, sareh. Sarupo halnyo batang kaladi dan daun surian, bumbu-bumbu iko jugo didapek dengan mudah di sakitar pamukiman urang Karinci. Batang kaladi yang digunokan untuak mambuek gulai kaladoi adolah batang kaladi sirah jo masih mudo. Batang tasabuik dibarsiahan, dibasuah lalu dipotong-potong sagadang jari. Daun surian yang digunokan untuak mambuek gulai kaladoi adolah daun yang masiah mudo. Daun tasabuik dibasuah dan dipatiak (disiangkan) sahinggo manjadi potongan kaciak kaciak. Adopun bumbu-bumbu yang digiliang haluih jo manggunokan lasun jo antan lado. (liek lado kamintan). Lalu bahan jo bumbu tasadio, abuih aia dalam pariuak balanggo, yaitu pariuak yang tabuek dari tanah.

Alaiak mamasak iko dapek diparoleh jo jalan mambali mambali malalui panggaleh maupun tuka manuka barang (barter), baiak malalui panggaleh jo samo tetangga. Jiko aia alah mandidiah masuakan sadonyo bumbu yang alah tagiliang. Haluih jo tambahan garam sacukuiknyo. satalah tacium baun dari bumbu, masuakan daun surian hinggo kuah mandidiah. Tarakhir masuakan balahan batang kaladi, masak hinggo mandidiah, kamudian angkek jo hidangkan. 

## Rujuakan
Bagar asam

**Bagar asam** marupokan makanan khas dari etnik Melayu Bengkulu. Makanan iko dijadikan samba kawan makan nasi, nan manjadi makanan harian urang Malayu Bengkulu. Makanan bagar asam manjadi makanan utamo masyarakaik nan tingga di sakitar pantai tarutamo nan bakarajo sabagai nalayan. Hal iko dikaranokan masyarakaik sakitar pantai mudah mandapekkan lauak untuak dijadikan bagar asam. Manuruik panduduak satampek, untuak mambuek bagar asam nan lamak, bisa manggunoan lauak nan banyak dagiangnyo, sarupo lauak kakap, karapu, jo jenihin. 

Masyarakaik Malayu nan indak bakarajo sabagai nalayan atau nan tingganyo jauah dari pantai, bisa mandapekan lauak jo caro mambali di pasa palelangan lauak. Samantaro itu, untuak bahan nan diparalukan dalam mambuek bagar asam, dapek mamakai rampah-rampah supayo rasonyo lamak.

## Bahan-bahan
Bahan-bahan nan bisa kumpuan

* Sipadeh
* Lingkueh
* Katumba
* Kunik
* Sarai
* Daun salam
* Asam kandih
* Bawang merah

* Bawang putiah
* Lado giliang
* Garam

Bahan-bahan tasabuik dapek dibali di pasa, utamonyo lado giliang, katumba, asam kandih, bawang merah, jo bawang putiah. Samantaro, siapdek, kunik, sarai, lingkueh, jo daun salam dapek diambiak lansuang dari parak balakang rumah, dek urang Malayu acok mananam tumbuahan-tumbuhan tasabuik.  

## Caro mamasaknyo
# Partamo kasadolah bahan disiapkan, dimulai bahan lauak. Barasiahan lauak jo mambasuahnyo jo aia barasiah. Kudian lauak nan alah dibarasiahan diagiah aia asam limau supayo indak anyia. Sasudah diagiah aia asam, padiaan babarapo minik supayo aia asam nan disiramkan ka lauak bisa marasok ka dagiang lauak.
# Salanjuiknyo, rampah-rampah nan alah disiapkan mulai dari katumba, sipadeh, kunyik, lingkueh, bawang merah, jo bawang putiah digiliang sampai lumaik. Untuak sarai cukuik ditokok samiangnyo.
# Untuak rampah-rampah nan alah digiliang lumaik, ditumih sampai harum.
#Kalau bumbu nan ditumih alah harum, agiah aia sacukuiknyo kudian masuakkan daun salam, sarai, asam kandih, jo garam.
#Sasudah aia nan dimasak mandidiah, masuakkan lauak sampai masak. Sasudah lauak masak, masakan alah bisa disadiokan untuak makan.

## Rujuakan
Bebai Maghing

**Bebai Maghing** adolah samacam makanan ketek yang dapek disarobokan pado masyarakaik Lampung. Sacaro Harfiah "bebai maghing" artinyo "Padusi Pamaleh" tapi ado juo nan mangecekan makanan ko namonyo "biak injak". Biak artinyo "barek", Injak artinyo "jago". Jadi, Biak Injak artinyo "barek jago". 

Mangko Baitu, mukasuik dari kue Bebai Maghing atau Biak Injak adolah kue yang dibuek dek sakketmaralompok padusi atau amak-amak yang inda paralu ka situ kamari, cukuik sambia duduak-duduak lamak dan bamaleh-malehan. Bebai Maghing itu dimakan dek masyarakaik Lampung untuak makanan atau cadangan.

## Bahan Mambuek Bebai Maghing

* Bareh puluik (bahannyo bisa didapekan dengan caro mambalinyo di pasa, di lapau, di supermarket, atau samo caro nan lainnyo)
* Pisang masak
* Gulo putiah atau gulo merah
* Garam
* Daun pisang (untuak mambungkuih makanan tu)    

Pisang yang digunoan untuak mambuek Bebai Maghing itu, bisa dari jenis pisang apo sajo yang pantiang pisangnyo alah masak bana, sarupo pisang lidi, pisang batu, atau pisang sarai. Sadangkan, daun pisang yang biaso digunoan untuk mambungkuih Bebai Maghing adolah daun pisang batu, karano daun pisang tu indak mudah caia atau hancua. Dulu, pisang dan daun pisang biasonyo didapekan di ladang surang, tapi pado saat kini, ado saparo dari urang yang mambuek dibalinyo. karano indak punyo ladang atau halaman untuak mananam batang pisang.

## Caro Mambuek Bebai Maghing
Partamo-tamo cuci bareh puluik samo aia sampai barasiah lalu dikariangan. Salanjuiknyo, pisang ditanggaan kuliknyo dan dihancuaan isinyo. Caro mahancuaan pisang tu bisa dirameh-rameh samo tangan atau di maso kini bisa manggunoan blender. Sataruihnyo, bareh puluik yang alah dikariangan diagiah garam saketek, gulo putiah atau gulo merah yang alah aluihan, tu dicampua samo pisang yang alah dihancuaan tadi dan diaduak sampai rato.

Salanjuiknyo, siapan daun pisang yang alah dibarasiahan, bungkuih adonan dengan caro dilipek dan disobokkan kaduo ujuangnyo dan salah ciek ujuang bungkuihnyo dimasukkan ka dalam lubang bungkuihan ciek lai, tu dirapian sahinggo manjadi bantuak bungkuihan yang rapi dengan gadang kiro-kiro 4 x 8 cm.

Kamudian, kalau sado adonan alah tabungkuih dan dikabek, tu gabuangan sabanyak limo bungkuih dikabek lo baliak pakai tali yang tabuek dari daun pisang atau bisa juo pakai tali nan lain manjadi ciek. Talinyo tu bebas yang pantiang aluih bahannyo, sahinggo indak mambuek rusak bungkuihan adonan nan tadi. Guno bungkuihan adonan tadi dikabek bia indak  hancua atau caia katiko diabuih. Sasudah sado bungkuihan takabek dengan rapi, masuakkan bungkuihan nan tadi ka dalam payuak, agiah aia sacukuiknyo dan abuih sampai masak kiro-kiro salamo 1 jam. Kalau alah masak angkek lalu kariangan, sasudah dingin lapehan kabek bungkuihnyo, dan Bebai Maghing siap untuak dihidanggan.
Bulung Gadung Tutu

**Bulung Gadung** Tutu atau Daun Ubi Tumbuak khas kabupaten Karo, dengan Daun Ubi mudo  sabagai bahan utamo dari masakan ko. Bulung Gadung Tutu iko mirip samo masakan gulai di daerah sumatera barat. pasamoannya taliek di bahan yang digunaon yaitu santan atau pati santan. Bedanyo kalau Bulung Gadung ko di tumubuak daun ubinyo. 

Awal mulonyo Bulung Gadung ado barasal dari tumpuk-kan batang ubi yang tumbuah pas patani anunggu musim tanam palawijaya.
Cabe Kemintan

Ado yang tau cabe kemintan itu apo? cabe kemintan adolah salah ciek makanan tradisioanal urang Kerinci, makanan iko cocok sebagai pelengkap makanan utama orang Indonesia yaitu nasi dan usio cabe kemintan alah cukuik gaek, tapi alun ado yang tau sampai bilo makanan iko muncul. Sampai kini cabe kemintan ko masih dikonsumsi oleh sebagian gadang urang Kerinci terutamo mato pencahariannyo ka ladang atau bertani.

Untuak bahan mambuek makanan tradisonal iko diperoleh dari lingkungan sekitar pemukiman Kerinci. Bahan-bahannyo itu adalah kemiri, cabe dan bawang merah. Sedangkan untuak lalapannyo yaitu sayua dan caka.

## Rujuakan
Burgo

**Burgo** iyolah makanan ringan khas Sumatera Selatan nan acok wak jumpoi di pinggia jalan ato di kadai-kadai sekitar Palembang. Bagi kawan-kawan yang nio mancubonyo bisa se buek surang di rumah, dek bahan pambuekannyotu mudah. Bahan utamanyo iyolah bareh satangah Kg, sagu,lawuik gabus setengah Kg, jo air. Untuak bumbunyo Lengkuas, ketumbar, kemiri, kencur, temu kunci, bawang merah, bawang putih, garam, gula, daun slam, dan kapur sirih.
## Bahan-bahan
 Adonan Burgo tabuek dari campuran tepung beras, sagu atau tapioka dan air. Burgo dibuek jo caro adonannyo dipanehan di ateh wajan data, kamudian dilipat dan diguluang. Burgo disajian jo kuah nan bawarna putiah, tabuek dari campuran santan dan dagiang ikan. Babagai macam ikan dapek digunokan, akan tatapi ikan gabus adolah pilihan populer. Resep nan labiah murah dan sadarhana mungkin hanyo manggunokan urang kariang ebi.

Kuah santan ko dibumbui jo campuran bawang putih, ketumbar, lengkuas, garam, dan daun salam. Sabalun disajian, panekuk lipat burgo dipotong-potong, disirami kuah santan, kamudian ditabua bawang goreng. Sambal dan parasan jeruk nipis dapek ditambahkan untuak manambah raso padeh dan asam rancak.

## Cara Penyajian
 Untuak manyajian hidangan Burgo jo tampilan nan rancak dan cito raso nan lamak, langkah patamo nan paralu dilakuan adolah mamotong Burgo manjadi irisan jo leba kiro-kiro 2 cm. Sasudah dipotong, susun irisan Burgo tasabuik jo rapi di ateh piriang saji supayo tampilannyo labiah manggugah salero.

Sasudah itu, siramkan kuah santan nan alah dimasak sabalunnyo ka ateh Burgo sacaro marato. Pastikan kuahnyo cukuap malimpah supayo satiap potongan Burgo tasalimuati jo raso gurih dan lamak dari santan babumbu.

Supayo sajian ko samakin langkok, tambahkan talua abuih nan alah dikubak dan dipotong sasuai salero sabagai lauak pandampiang. Salain itu, taburan bawang goreng nan renyah dan arum juo dapek ditambahkan di atehnyo untuak maagiah cito raso nan labiah kayo sarato tekstur nan kontras. Jo panyajian sarupo ko, Burgo ka taliek labiah manggugah salero dan siap dinikmati sabagai hidangan nan lamak dan kanyang.

## Catatan kaki
 

## Rujuakan
Glock 17

**Glock 17** adolah pistol semi otomatis nan punyo julukan () dek pambueknyo pabirik sanjato Glock GmbH. nan batampek di Austria. Pistol Glock 17 iko iyolah generasi partamo pistol Glock babahan polymer ringan.

Dek biktu pado mulonyo pistol iko ditulak pasar basobok dianggap pistol nan babahan polimer ringan itu iyolah "Pistol plastik" nan punyo masalah dalam dayo tahan dan kahandalan, namun akhianyo malah manguasai 65% pangsa pasar pistol untuak panogak hukum di Amerika Sarikat.

## Detail rancangan

### Mekanisme pengoperasian
Mekanisme pangoperasian pistol Glock 17 iyolah pistol semi otomatis rekoil pendek jo manggunoan piluru kaliber 9 mm. Pistol iko manggunoan sistem cam-lock punyo Browning nan dimodifikasi dari pistol bakakuatan tinggi. Mekanisme panguncian sanjato api iko mamanfaatkan per barel, dangan sabuah pangunci loading piluru persegi panjang ka port ejeksi dalam slide. Salamo tekanan rekoil mundur, laras nan ikuik bagarak ka balakang awalnyo takunci basamoan jo slide sakitar 3 mm hinggo piluru maninggalkan laras (ditembakan) dan tekanan ruang chamber baliak turun ka tingkek nan aman. Sabuah mekanisme panggenjot dibawah laras nan barinteraksi jo sitem panguncian nan ado pado rangko pistol, mamakso laras bapisah dari slide. Hal iko mamakso laras tarhanti dimuko samantaro slide baliak mundur dan mambuang salonsong piluru akibat hentakan rekoil. Maju mundurnyo slide dan daur anti rekoil iko iyolah karakteristik sistem Browning.

## Rujuakan
Lokomotif Uap Silukah

**Lokomotif Uap Silukah** adolah lokomotif kereta api uap paninggalan maso pandudukan Japang di Jorong Silukah Kenagarian Durian Gadang, Kecamatan Sijunjung, Kabupaten Sijunjung, Provinsi Sumatera Barat.

## Kondisi Umum
Lokomotif Uap mampunyoi panjang 8,73 meter, leba 2,35 meter jo tinggi 2,94 meter. Lokomotif uap iko basobok dek masyarakaik Silukah pado tahun 1980. Kabaradoan objek iko bakaitan jo pambuatan jalan kareta api dari Muaro Sijunjuang ka Logas pado tahu 1943 nan sabagian gadang pakarajonyo adolah tahanan japang nan biaso disabuik jo Romusa. Pambuatan jalur kereta ko untuak mangangkuik batubaro dari Sawahluto ka Pantai Timur Sumatera.

## Sijarah
Sijarah dari Lokolmotif Uap Silukah ko bakaitan arek jo pambuatan jalan kareta api dari Muaro Sijunjung ka Logas pado tahun 1943. Sabagian gadang pakarajonyo adolah tahanan japang nan biaso disabuik jo Romusa. Pambuatan jalur kareta api ko  dilakukan pado maso panjajahan japang dari tahun 1942 sampai 1945. Pambangunan rel kereta api ko banyak mamakan korban bukan hanyo harato jo benda tapi juo tamasuak jiwa.

## Galero poto-poto

File:Lokomotif Uap Silukah.jpg|Lokomotif Uap
File:Lokomotif Uap 2.jpg|Lokomotif Uap nan masih tajago
File:Lokomotif Uap Silukah 03.jpg|Tampak Muko
File:Lokomotif Uap Silukah 02.jpg|Tampak Sampiang 


## Rujuakan
Dasri Yacob

Dasri Yacob (lahia 5 Oktober 1942) adolah saurang palakon jo sutradara Indonesia. Pilem nan disutradarainyo antaro lain "*[[Roda-Roda Gila]]"* (1978) nan alah mandapek panghargaan dari KBRI Balando. Pilem-pilemnyo banyak dibintangi dek aktor Yan Sebastian.

## Pajalanan karir
Katatarikan Dasri ka bidang perpileman dimulai dek karano ayahnyo punyo restoran di Sawah Besar, banyak bintang pilem wakatu itu makan disinan. Diantaronyo Bambang Irawan, Ratno Timur, sutradara Hasmanan, jo sutradara Piet Burnama. Dasri mambantu karajo di restoran ayahnyo tantu lamo-kalamoan bakenalan jo manjadi akrab.

Pado taun 1967 pukulan hiduik paliang barek datang katiko ayahnyo maningga, sahinggo inyo harus maambiak tugas ayahnyo, dek karano indak tau ka manga, akhirnyo inyo mambulekan niaik tajun ka bidang pilem apopun nan tajadi. Ikolah langkah awalnyo di dunia glamor nan mesti ditakuninyo hinggo kini. 

Dasri Yacob mamulai karirnyo di dunia pilem sajak dari anak tanggo paliang bawah. Karajonyo sarabuikan, mulai dari mamasang kbael, mamasang lampu, mamasang dekorasi, jadi asisten sutradara, stille photographer, hinggo akhirnyo manjadi sutradara. Pangalaman nan langkok mambuek inyo paham sadoalapilem.k pambuatan pilem.

## Filmografi

### Sabagai Sutradara

#### 1977

* Tiada Seindah Cintamu (1977) dibintangi dek Fadly jo Debby Cynthia Dewi
* Rosita (1977) dibintangi dek Rudy Salam jo Doris Callebaute
* Garis-Garis Hidup (1977) dibintangi dek Doris Callebaute jo Lenny Marlina
* Roda Roda Gila (1978) dibintangi dek Roy Marten jo Yati Octavia
*Antara Dia dan Aku (1979) dibintangi dek Anna Tairas jo Roy Marten

#### 1980
*Sejoli Cinta Bintang Remaja (1980)
*Senyummu Adalah Tangismu (1980)
*Sejuta Serat Sastra (1981)
*Kabut Ungu Di Bibir Pantai (1981)
*Pendekar Liar (1982)
*Duel Naga Wulung (1982)
*Si Buta Lawan Jaka Sembung (1983)
*Senyum Monalisa (1983)
*Ganesha (1983)
*Menerjang Badai (1984)
*Orang Orang Di Atas Angin (1984)
*Pemburu Harta Karun (1984)
*Petualang Tak Kenal Menyerah (1985)
*Tiga Pendekar Bermain Api (1985)
*Pantang Mundur (1985)
*Cinta Diawal Tigapuluh (1985)
*Dia Yang Kembali (1986)
*Suka Sama Suka (1986)
*Panah dan Jantung (1987)
*Dendam Anak Buangan (1987)
*Lowo Ijo (1987)
*Durjana Lumut Hitam (1988)
*Bisa Gelabang Heni (1988)
*Lima Setan Iblis dan Clurit Perak (1988)
*Bangkit Dari Kubur (1988)
*Pendekar Tapak Sakti (1989)
*Sumpah Si Pahit Lidah (1989)
*Warisan Ilmu Karang (1989)
*Seruling Naga Sakti (1989)

## Sabagai palakon

* Orang Orang Liar (1969)
* Duel (1970)
* Cinta Annisa (1983)
* Cinta Semalam (1983)
* Sorga Dunia Di Pintu Neraka (1983)
* Lorong Lorong Asmara (1984)
* Tirai Kasih (1984)
* Saat Saat Yang Indah (1984)
* Asmara Di Balik Pintu (1984)
* Singa Betina (1987)

*

## Rujuakan
Darnis Habib

**H.Darnis Habib** lahia di Bukittinggi, 15 September 1937  adolah direksi PT Gunung Giri Indah yang bamulo pado tahun 1975. Darnis tingga di Padang Lua, Banuhampu, Kabupaten Agam. Ia marupoan anak dari Habib nan mampunyoi gala Datuak Sinaro. Darnis mampunyoi istri banamo Reny Novita dan surang anak banamo Denny Wardhana nan pandidikan tarakhirnyo di Narthope University, Los Angeles, AS. Samoso iduiknyo manjadi putra Minang, Darnis acok mangamukoan pandangannyo nan bakaitan jo pakambangan Sumatra Barat. Ia mangecekan kalau Sumatra Barat adolah sumber alim-ulamo nan tangguah jo disagani dek sakolah agamo batabaran di Sumbar nan mamacik arek "adaik basandi syarak, syarak basandi kitabullah"

## Riwayaik Pandidikan
Darnis tamaik Sakolah Dasar (SD) pado tahun 1955, Sakolah Manangah Partamo (SMP) tahun 1953, Sakolah Manangah Ateh (SMA) di Bukittinggi. Salasai SMA, ia malanjuikan pandidikan di Universitas Indonesia, Fakultas Ekonomi jurusan Perusahaan, sarjana mudo pado tahun 1960. Salain manjadi mahasiswa, ia juga manjada karyawan parusahaaan asuransi Belanda, International Asurantir Bedrijef jo mondok di asrama mahasiswa UI nan batambek di Rawa Mangun. Salain manampuah pandidikan wajib, Darnis maikuikan kursus-kursus bahaso Inggris. 

## Riwayaik Karir
Sabalum manjalani karir karajo, sabalumnyo Darnis manjalani karir organisasi nan dimulai dari manjadi anggota HMI salamo jadi mahasiswa, dilanjuikan manjadi sesepuh HMI. Sasudah tu, ia manjadi anggota Golkar dan parusahaan lainnyo. Salain itu, ia marupoan pambina dari beberapa yayasan sosial jo yayasan Islam. Darini juga manggaluti dunia trading, jasa, dan industri nan hasil dari pajuangannyo tu nampak pado tahun 1965. 

## Peran Hidup
Salamo iduik, Darnis barusaho untuak maatasi pambarantokan PRRI yang maambuek hancua dan luluahnyo spritual masyarakaik. Keadaan ko mulai maelok sasudah adonyo pamarintah orde baru. sahinggo mambuek Sumatra Barat malaju dalam sagi pambangunan, tarutamo bangunan jalan jo pamarintah. 

## Rujuakan
Stasiun Kuala Bingai

**Stasiun Kuala Bingai** (**KBG**) (di sabuik juo **Stasiun Kwala Bingei** atau **Stasiun Kuala Bingei**) adolah stasiun kareta api nan talatak di Desa Banyumas, Kecamatan Stabat, Kabupaten Langkat. Stasiun iko sabananyo indak talatak di Kwala Bingai, tapi talatak di tangah-tangah 2 wilayah dari kelurahan Kwala Bingai itu surang jo babatasan langsuang jo Kelurahan Kwala Bingai. Stasiun iko tamasuak dalam Divisi Regional I Sumatra Utara dan Aceh.

Sijarah stasiun iko indak dipisahkan dari pambangunan jalur kereta api Binjai–Pangkalan Brandan. Kala itu, konstruksi pado jalur kareta api iko dimulai pado tahun 1900. Stasiun iko dibuka basamoan jo segmen manuju Stabat pada tanggal 20 Juni 1903.

Stasiun iko ditutuik basamo jo panutupan jalur kareta api Binjai–Besitang pada tahun 2008. Kondisi bangunan stasiun sangek mangenaskan karano indak pernah dirawat.

Jalur jo stasiun iko sadang direaktivasi. Reaktivasi iko dicanangkan pado tahun 2022 dek Direktorat Jenderal Perkeretaapian sabagai bagian dari proyek jalur kereta api Trans-Sumatra. Stasiun iko akan manggunokan bangunan baru dari Ditjenka.

Stasiun iko dibuka kembali sajak 5 Januari 2022. Hanyo ciek layanan kereta api nan mangawali dan mangakhiri perjalanannyo di stasiun, yoitu kereta api Sri Lelawangsa.

## Layanan kareta api
Sri Lelawangsa, dari jo tujuan Medan (komuter ekonomi)

## Galeri



## Rujuakan
Daftar Kabupaten jo Kota di Papua Pegunungan

Barikuik daftar **[[kabupaten]] dan/atau [[kota]] di [[Papua Pegunungan|Provinsi Papua Pegunungan]]**;




## Rujuakan

## Pranala lua
Daftar Kabupaten jo Kota di Papua Selatan

Barikuik daftar **[[kabupaten]] jo [[kota]] di [[Papua Selatan|Pprovinsi Papua Selatan]]**;




## Rujuakan

## Pranala lua
Badan Meteorologi, Klimatologi, dan Geofisika

**Badan Meteorologi, Klimatologi, dan Geofisika** (disingkek **BMKG**) adolah sabuah lembaga pamarintah Indonesia nan berstatus Lembaga Pemerintah Nonkementerian (LPNK). BMKG malaksanakan tugas pamarintahan di bidang meteorologi, klimatologi, jo geofisika.

## Sajarah
Pangamatan metereologi jo geofisika di Indonesia dimulai paod tahun 1841 dek Dr. Onnen, surang kapalo rumah sakik di Bogor. Pado tahun 1866, pamarintah Hindia Ulando mandirikan lembaga pamarintah nan banamo Observatorium Magnetik dan Meteorologi () nan dipimpin dek Dr. Bergsma. Pado maso panduduakan Japang, instansi iko banamo *Kisho Kauso Kusho*.BMKG, "Sejarah | BMKG", *bmkg.go.id*, diakses 24 Oktober 2022.

Salapeh kamardekaan Indonesia, lembaga iko dipacah manjadi Biro Meteorologi nan bakaduduakan di Yogyakarta untuak malayani kapantiangan TNI Angkatan Udara dan Jawatan Meteorologi dan Geofisika di Jakarta. Namun, pado bulan Juli 1947 Jawatan Meteorologi dan Geofisika diambiak aliah dek pamarintah Ulando, nan maubahnyo manjadi *Meteorologisch en Geofisiche Dienst*. Salapeh panyarahan kadaulatan, *Dienst* diubah manjadi Jawatan Meteorologi dan Geofisika. Indonesia manjadi anggota rasmi *[[World Meteorological Organization]]* (WMO) pado tahun 1950. Lembaga iko mangalami bara kali perubahan sabalun kaluanyo Keputusan Presiden RI Nomor 46 dan 48 tahun 2002 nan marasmiannyo sabagai Lembaga Pemerintah Non Departemen (LPND) nan banamo Badan Meteorologi dan Geofisika (BMG). Parubahan nan paliang baru adolah malalui Peraturan Presiden Nomor 61 Tahun 2008 nan maubah namonyo manjadi Badan Meteorologi, Klimatologi, dan Geofisika (BMKG).

## Struktur organisasi
BMKG dipimpin surang Kapalo nan batangguangjawab pado Presiden. Kapalo dibantu dek ampek urang deputi, yaitu Deputi Bidang Meteorologi, Deputi Bidang Klimatologi, Deputi Bidang Geofisika, dan Deputi Bidang Instrumentasi, Kalibrasi, Rekayasa, dan Jaringan Komunikasi.BMKG, Struktur Organisasi | BMKG, *bmkg.go.id*, diakses 24 Oktober 2022. Kapalo BMKG pado kini ko adolah Dwikorita Karnawati, nan sabalunnyo adolah Rektor Universitas Gadjah Mada.BMKG, Pejabat BMKG Pusat | BMKG, *bmkg.go.id*, diakses 24 Oktober 2022.

BMKG kini punyo 5 Balai Besar:
* Balai Besar Wilayah I di Medan
* Balai Besar Wilayah II di Ciputat
* Balai Besar Wilayah III di Denpasar
* Balai Besar Wilayah IV di Makassar
* Balai Besar Wilayah V di JayapuraBMKG, Balai Besar BMKG | BMKG , *bmkg.go.id*, diakses 24 Oktober 2022.

## Caliak pulo
* Sekolah Tinggi Meteorologi Klimatologi dan Geofisika

## Rujuakan

## Pautan lua
*  Situs web resmi Badan Meteorologi, Klimatologi, dan Geofisika
World Meteorological Organization

**World Meteorological Organization** (**WMO**; ) adolah satu badan spesialis Pasarikatan Banso-Banso nan batangguang jawab untuak maanjurkan karajo samo internasional di bidang ilmu atmosfer, klimatologi, hidrologi, jo geofisika. 

Anggota WMO adolah 193 nagara badaulaik dan wilayah. Tugas utamonyo adalah untuak mamfasilitasi pertukaran data, informasi, dan panalitian nan bebas dan indak dibatasi antaro badan-badan meteorologi dan hidrologi dari nagara-nagara anggotanyo. WMO juo bakarajo samo jo badan non-pamarintah dan organisasi internasional lainnyo dalam urusan palinduangan lingkuangan iduik, parubahan iklim, manajemen sumber daya, jo pambangunan sosio-ekonomi.

Pandaulu WMO adolah *[[International Meteorological Organization]]*, satu badan non-pemerintah nan didirikan pado tahun 1873 sabagai forum untuak batuka data jo panalitian cuaca. 

## Rujuakan

## Pautan lua

* 
* 
*  (as of October 2018, this functions as a WMO Extranet for the WMO Community as an interim solution until a new WMO Community website can be launched)
* 
*
Gunuang Bandahara

**Gunuang Bandahara** marupokan sabuah gunuang nan ado di Kabupaten Gayo Lues, Provinsi Aceh, Indonesia. Jarak dari Kota Blang Kejeren ibu kota Kabupaten Gayo Lues sakitar 50 ka arah tenggara - timur, sadangkan jarak dari Kota Kutacane, ibu kota Kabupaten Aceh Tenggara, sakitar 35&nbsp;km arah utara - barat laut.

## Rujuakan
Gunuang Burni Telong

**Gunuang Burni Telong** adolah salah satu gunuang yang ado di Aceh. Katinggian puncaknyo adolah 2624 meter di ateh pamukaan lauik. Pandakian ka gunuang ko dimulai dari Kabupaten Bener Meriah. Namo lain gunuang ko adolah Gunuang Tutong, Gunuang Boer Moetelong, atau Gunuang Telong. Sacaro administratif, gunuang ko talatak di Kabupaten Aceh Tengah. Gunuang Burni Telong tamasuk jinih gunuang barapi karucuik. Gunuang Burni Telong pernah malatuih sabanyak 5 kali, yakni di tahun 1837, 1839, 1856, 1919, dan 1924 Masehi.

## Ekowisata
Gunuang Burni Telong mamiliki ekowisata nan bakaitan dengan flora jo fauna nan hiduik di dalamnyo. Jinih tumbuhan nan dijadian sabagai objek ekowisata adolah edelweis jo kantong semar. Sadangkan ekowisata dengan fauna utamanyo malalui primata jo buruang. Di Gunuang Burni Telong hiduik babarapo hewan endemik saperti kedih jo siamang. Salain tu, tadapek pulo 11 jinih buruang endemik Pulau Sumatera jo 51 jinih buruang lainnyo.

Gunuang Burni Telong tacataik pernah malatuih sabanyak 5 kali. Tigo kali pado patangahan abaik ka-19 Masehi , lalu duo kali pado awal abaik ka-20 Masehi. Gunuang Burni Telong malatuih untuak patamo kali pado akhir bulan September 1837. Latuihan tajadi babarapo kali disertai jo gampo bumi nan marusak kawasan di sakitarnyo. Latuihannyo jo marupon latuihan dengan kondisi normal pado kawah pusek. Latuihn kaduo tajadi pado tanggal 12 jo 13 Januari 1839. Latuihan ko mangaluaan abu nan manyebar hinggo ka Pulau Weh. Latuihan katigo tajadi pado tanggal 14 April 1856. Pado latuihan ko kalua abu jobatu dari kawah. Gunuang Burni Telong bahenti malatuih labiah dari satangah abaik. Latuihan kaampek baru tajadi pado bulan Desember tahun 1919 dengan letusan nan normal. Latuihan tarakhir tajadi pado tanggal 7 Desember 1924. Latuihan ko sangaik ketek sahinggo hanyo manampakkan limo tiang asok di langik.

## Rujuakan
Gunuang Geureudong

**Gunuang Geureudong** atau **Bur ni Geureudong** atau **Bur ni Telong** adolah gunuang *[[stratovolcano]]* di Provinsi Aceh, Indonesia. Namo resmi untuak kompleks gunuang barapi ko masih manjadi pardebatan, karano posisi Bur ni Geureudong jo Bur ni Telong nan badekatan. Duo Kerucut vulkanik banamo Salah Nama jo Pepanji nan marupoan bukik sedimen. Bur ni Geureudong alah mangalami longsor sajak maso Pleistosen, tetapi mamiliki fumarol jo mato aia angek di bagian lereng. Bur ni Telong talatak di salatan dari Bur ni Geureundong. Bur ni Telong mamiliki kawah aktif nan masih tadapek lava di bagian salatan lereng gunuang.

## Referensi
Deddy Luthan

**Hendrawanto Panji Akbar Luthan** atau nan akrap disapo **Deddy Luthan** () adolah saorang koreografer tari asal Indonesia. Inyo merupakan pangalola sekaligus pamimpin kelompok tari Deddy Luthan Dance Company.

## Kehidupan
Deddy lahia dari pasangan urang tuo nan buasal dari Minangkabau. Ayahnyo, Luthan Madjid, adolah saorang aktivis politik dan pengusaha penerbitan.

Inyo manikah jo Elly D. Luthan. Basamo Elly, Deddy Luthan alah dikaruniai tigo urang anak, yaitu Panji Danan Setiawan, Satwika Galuh Wardani, dan Dimas Panji Nurfadilah.

Sabalun masuak ka LPKJ (Lembaga Pendidikan Kesenian Jakarta) di Taman Ismail Marzuki, Deddy sempat kuliah di Fakultas Ekonomi Universitas Indonesia. Inyo menyelesaikan pendidikannyo di Jurusan Tari di LPKJ pado tahun 1979.

Sabalun manjadi palatih, inyo pernah menjadi panari. Sabagai panari inyo sampai ke beberapo negara, antara lain Australia, Korea Selatan, Malaysia, Thailand, Jepang, Kanada, dan Hongkong. Dalam berkarya, inyo acok memasuk'an nilai-nilai kemanusiaan sabagai bantuak tangguang jawab sosialnyo kapado masyarakat.

Salain manjadi koreografer, kini inyo muaja juo di Institut Kesenian Jakarta, dan manjabat sabagai Ketua Komite Tari Dewan Kesenian Jakarta.

Deddy Luthan maningga dunia pado 10 Juli 2014 di Jakarta akibat panyakik nan didaritanyo. Jenazahnyo kamudian dimakamkan di Tempat Pemakaman Umum Tanah Kusir, Jakarta Selatan.

## Karya

* Gerak Dalam Magi dan Tali-Tali (1973)
* Si Madu Gombak, kreasi dari tari Minang (1974)
* Hypolutos, kreasi dari tari Dayak (1975)
* Indang, kreasi dari tari Minang (1976)
* Nadi, kreasi dari tari Bali (1977)
* Petutung Peka, kreasi dari tari Dayak (1978)
* Brabah Indang, kreasi dari tari Minang (1979)
* Bancah Sunua, kreasi dari tari Minang (1980)
* Barabah Randai, kreasi dari tari Minang (1980)
* Awan Bailau I, kreasi dari tari Minang (1982)
* Cindua Mato, kreasi dari tari Minang (1983)
* Piriang Simarantang, kreasi dari tari Minang (1984)
* Nadi, kreasi dari tari Minang (1984)
* Awan Bailau II, kreasi dari tari Minang (1984)
* Nan Tongga, kreasi dari tari Minang (1985)
* Kerudung Asap (1987)
* Kadung Dadi Gandrung Wis (1990)
* Gandrung Salatun (1992)
* Iki Buru Gandrung (1994)
* Gandrung Blambangan (1997)
* Gandrung Eng Tay
* Ketika Anggrek Hitam Berbunga (2002)
* Rijog, Pasir yang Sunyi (2004)
* Tanah yang Hilang (2007)

## Pranala luar

*  www.tamanismailmarzuki.com Profil Deddy Luthan 
*  www.jakarta.go.id Profil Deddy Luthan 

## Catatan kaki
Dasrul Lamsudin

Dasrul Lamsudin adolah saorang pawira tinggi polisi nan layiah di Padang Panjang, 11 November 1947. Baliau merupakan anak kalimo dari anam basaudara. Abaknyo banamo Lamsudin St. Palindih sadangkan amaknyo banamo Aksah. 

Dasrul Lamsudin sajak mudonyo aktif baorganisasi. Saparti katiko  duduak di bangku SMA iyo ikuik pado aksi-aksi mambaranteh G-30S/PKI. Iyo aktif dalam Kesatuan Aksi Pemuda Pelajar Indonesia (KAPPI) wilayah Sumbar, sabagai sekretaris umum. 

## Karier
Satamaik SMTA tahun 1966, Dasrul Lamsudin malanjuaian pandidikan di Akabri, sampai luluih taun 1970. Kamudian baliau lanjuik ka PTIK taun 1979, Seskopol di Lembang PTIK taun 1983, Lemhanas KRA XXVIII taun 1995. 

Baliau pernah manjabat sabagai Kabag Operasi Komwil 74 Jakarta Selatan taun 1974, Kabag Operasi Komwil 76 Tangerang taun 1980-1982, Komandan Batalyon Akabri/Kepolisian taun 1983-1985, Kapolres Metro Bekasi taun 1989-1991, Sesdit Lantas Polda Metro Jaya taun 1991-1992, Kadep ilpengtek PTIK taun 1992-1994, sampai Kadit Intel Pampol Polda Sumbagsel taun 1994 hinggo kini.

Bintang Jaso 

Dasrul Lamsudin parnah manjadi salah saurang tim penyusun dan parumus UU No.14 Taun 1992. UU dibidang lalu linteh mambarikan saski ateh katartiban dan karapian aruih lalu linteh. 

## Rujuakan
Edy Utama

**Edy Utama** yang acok disapo Edy adolah sosok budayawan, saniman, dan jurnalih Indonesia. Baliau yang lahia di Lubuak Sikapiang, Pasaman pado tanggal 1 Agustus 1959 terkenal juo sabagai tokoh nan paduli pado masalah seni jo budaya Minangkabau. Edy Utama pernah juo manjabat sabagai Ketua Dewan Kesenian Sumatra Barat.

## Sakolah

* SD: Lubuak Sikapiang (1970)
* SMP: Lubuak Sikapiang (1976)
* SMA: Lubuak Sikapiang (1979)
* Institut Kesenian Jakarta (1979-1981)

## Karya

### Drama
Edy Utama aktif juo sabagai sutradara di kalompok *Teater Kita* di Padang, Sumatra Barat. Babarapo pamentasan drama nan disutradarainyo, yaitu:

* *Kereta Kencana*, karya Eugene Ionesco (1982)
* *Caligula*, karya Albert Camus (1983)
* *Dongeng Hari Esok* karya Edy Utama (1985)
* *Macbeth*, karya William Shakespeare (1997)
* *Pertemuan*, kolaborasi dengan kelompok *Healing Teater* dari Jerman
* *Opera Bagurau: Sirkus Manusia*, kolaborasi dengan seniman musik instalasi dari kota Basel, Swiss, Dr. Boeery Benhard Batzchelet (1998)

### Karya tulih

* *Sumatra Barat di Panggung Sejarah 1945-1995*

## Kasibukan

* Redaktur Kebudayaan di Harian Singgalang, Padang (1982-1984)
* Panulih freelance di Malaysia (1985-1986)
* Redaktur Budaya Harian Semangat (kini Semangat Baru), Padang (1986-1987)
* Ketua Panyuntiang Jurnal Kebudayaan Genta Budaya Sumatra Barat (sejak 1995)
* Anggota Dewan Redaksi Harian Mimbar Minang, Padang

## Organisasi

* Sekretaris Pelaksana Yayasan Genta Budaya Sumatra Barat (1988-1998)
* Anggota Dewan Partimbangan Pekan Budaya Sumatra Barat (1989-1993)
* Ketua Pelaksana Dewan Kesenian Sumatra Barat (1993-1995)
* Direktur Lembaga Komunikasi Budaya (1998)
* Koordinator Kelompok Diskusi *Saluang Balega*
* Pimpinan Kelompok *Talago Buni*

## Rujuakan

# **^** 
# **^** "Edy Utama Pameran Foto di Jerman" *Padang Today*, 31 Agustus 2008. Diakses 17 Juni 2013.
# **^** "Buku Seni Budaya Indonesia Berkualitas Dikuasai Karya Asing" *Indonesia Buku*, 1 September 2009. Diakses 17 Juni 2013.
# **^** "DATA PEMEGANG SERTIFIKAT KOMPETENSI WARTAWAN" *Situs Dewan Pers*, Diakses 17 Juni 2013.
# **^** "Pasaman untuk Semua" *Padang Ekspres*, 30 Agustus 2012. Diakses 17 Juni 2013.

## Pranala lua

* "Pemerintah Tidak Perlihatkan Keberpihakan terhadap Budaya" *Kompas.com*, 28 Agustus 2009. Diakses 17 Juni 2013.
* "Program Konyol Kemdikbud" *Haluan*, 20 Mei 2012. Diakses 17 Juni 2013.
* "Membincangkan Kesusasteraan Minangkabau" *KOMPAS.com*, 9 Juli 2009. Diakses 17 Juni 2013.
* "Menduniakan Musik Tradisi Minang" *Mantagisme*, 15 Mei 2007. Diakses 17 Juni 2013.
Rafael Orozco Maestre

**Rafael José Orozco Maestre** (lahia 24 Maret 1954 – maningga 11 Juni 1992 pado umua 38 taun) adolah surang panyanyi dan pamusik Kolombia. Salah satu ikon budayo nan paliang tanamo di abaik ka-22.

## Pautan lua

* Discogs
* MusicBrainz
* Allmusic
Dewa

**Dewa** (jantan) dan **Dewi** (batino) adolah makhluk hiduik biasonyo manusia nan manguasai unsua-unsua alam jo tanago dalam dianggok sati bamukjizat atau dinilai dari aspek-aspek tatontu pado kahidupan manusia. Inyo disembah, dianggok suci dan keramat, saroto dihormati dek manusia. Inyo nan bajinih kalamin jantan disabuik "Dewa", sadangkan "Dewi" iyolah sabutan untuak nan bajinih kalamin batino.

Dewa punyo bamacam-macam wujuik, ado nan bawujuik hewan biasonyo bawujuik manusia. Inyo hiduik abadi dan punyo parangai masiang-masiang. Inyo punyo emosi dan kacardasan layaknyo manusia. Babarapo fenomena alam ajak petir, hujan, banjir, badai, dan sabagainyo, tamasuak kaâjaiban dihubuangkan jo Inyo sabagai pangatur alam. Inyo dapek pulo maâgiah hukuman kapado makhluk nan labiah randah darinyo. Babarapo dewa indak punyo kamahakuasaan panuah sahinggo Inyo disambah dangan sadarhano.

Agamo monoteistik atau agamo samawi hanyo manarimo ciek dewa (tarutamo disabuik sabagai "Tuhan"), sadangkan agamo politeistik atau agamo ardi manarimo banyak dewa.  

## Rujuakan
Rumah Tjong A Fie

**Rumah Tjong A Fie** (Hanzi tradisional: 張耀軒 故居; Hanzi sadarhano: 张耀轩 故居; Pinyin: Zhāng Yàoxuān Gùjū) adolah rumah duo lantai di Jalan Ahmad Yani di Kesawan, Medan, Sumatera Utara, nan dibangun oleh Tjong A Fie (1860–1921), padagang Hakka nan mampunyoi banyak tanah pakabunan di Medan. Namun, sajak tahun 2009 sabagian rumah iko dibukak untuak dikunjuangan sacaro umum. Rumah iko salasai dibangun tahun 1900 dan dirancang jo gaya arsitektur Tionghoa, Eropa, Malayu dan *art-deco *dan manjadi objek wisata basijarah di Medan. Di rumah iko, pangunjuang buliah mangatahui sijarah kahiduikan Tjong A Fie lewek foto-foto, lukihan sarato parabotan rumah nan digunokan oleh kaluargonyo sarato mampalajari budayo Malayu-Tionghoa. Tjong A Fie bakarabek jo Cheong Fatt Tze yang mambangun Cheong Fatt Tze Mansion di Penang, Malaysia. Sakileh ado kamiripan antaro Rumah Tjong A Fie dan Cheong Fatt Tze Mansion. Museum iko alah masuak ka dalam salah satu cagar budayo yang dilinduangi oleh Kementerian Pandidikan dan Kabudayoan Republik Indonesia. Oleh karano itu, banyak sumber informasi sijarah dan budayo kapandudukan masyarakaik Tiongkok di Medan, Sumatera Utara.

## Tjong A Fie
Tjong A Fie adolah Majoor der Chineezen atau Wali Kota patamo untuak komunitas Cino di Kota Medan. Tjong A Fie marupokan saurang pangusaho, bankir dan *kapitan* nan barasal dari Hakka, Tiongkok. Tjong A Fie bajayo mambangun usaho gadang dalam bidang pakabunan di Sumatera, Indonesia. Tjong A Fie mambangun usaho besar yang mampunyoi labiah dari 10.000 urang anak buah dan karano kajayoannyo tu Tjong A Fie sangaik dakek jo para kaum tapandang di Medan, di antaronyo adolah Sultan Deli, Ma'moen Al Rasyid sarato pajabaik-pajabaik kolonial Balanda. Sabagai pamimpin masyarakaik Tionghoa, Tjong A Fie sangaik dihormaikan dan disaganan. Usaho Tjong A Fie maliputi pakabunan, pabrik minyak kalapo sawik, pabrik gulo, bank dan parusahaaon kereta api.

## Arsitektur Rumah Tjong A Fie
Rumah iko dibangun sajak 1895, Rumah dengan lueh 8.000 meter iko mampunyoi duo lantai dan 35 biliak. Rumah iko mampunyoi duo patuang basi Foo Lions nan dibuek sacaro unik dan didekorasi sacaro artistik sabagai panjago gerbang utamo. Rumah dengan lantai nan tabuek dari ubin Venesia iko mampunyoi parabotan lampu nan rancak, iko marupokan kombinasi duo budayao yoitu Cinao dan Eropa. Tadapek ruangan gadang salah satunyo biliak lalok mandiang Tjong A Fie nan manunjuakkan tampek lalok mahoni, pakaian sutra dan artefak di zaman dulu. Di lua biliak tasabuik, pangunjuang akan menyobokkan ruang makan kaluargo, dapua nan ukurannyo gadang cukuik dengan alu dan batu mortar kuno, sadangkan di lantai duo tadapek kuil Kwan Ti Kong dan Ballroom.

## Kumpuan Foto-foto

Berkas:Tjong A Fie Mansion Gate.jpg|Garbang muko
Berkas:Front View, Tjong A Fie Mansion, Medan.jpg|Tampak lua.
Berkas:COLLECTIE TROPENMUSEUM Het woonhuis van een Chinese kapitein in Medan TMnr 60030694.jpg|Rumah Tjong A Fie tahun 1930


## Rujuakkan

## Pautan lua

* Official Website
* Tjong A Fie Mansion
Pump-jet

**Pump-jet**, **hydrojet**, atau **water jet** adolah sistem kalauikan nan manciptakan sabuah jet aia untuak propulsi.

Susunan mekanik mungkin barupo baliang-baliang jo *nozzle*, atau pompa *sentrifugal* dan *nozzle*.

## Rujuakan

* 
* Charles Dawson, "The Early History of the Water-jet Engine", "Industrial Heritage", Vol. 30, No 3, 2004, page 36.
Kapa layar

**Kapa layar** adolah kapa nan malaju bagarak dek angin sabagai pandorong manggunoan layar. Konstruksi Kapa iko umumnyo tabuek dari kayu dan cukuik lamo digunoan sabagai tulang punguang palayaran baiak basifaik sipil maupun militer.

Pado mulonyo, kapa digarakkan dek tanago manusia sabagai dayuang jo layar. Pado maso kini umumnyo kapa layar longkok jo masin tempel untuak manghadapi kamungkinan indak ado angin nan bahambuih pado daerah daerah tatontu supayo dapek taruih malanjuikkan pajalanannyo.

## Jinih kapa layar

# Bedasarkan Tanago Panggarak
## Kapa layar jo pandayuang
## Kapa layar tanpa pandayuang
# Dari Bantuak Layar
## Kapa layar segitigo
## Kapa layar segi ampek
## Kapa layar lipek
# Dari Jinih Kapa
## Kapa layar bacadiak
## Kapa Jung
## Kapa jong jawa
## Kapa Kliper
## Kapa Galai
## Kapal Galiung
## Kapa Dromon
## Kapa Cog
## Kapa Caravel
## Kapa Kerakah
## Longship
## Kapa Galias
## Kapa pinisi
## Kapa lancaran
## Kapa benawa
## Kapa malangbang
Universitas 19 November Kolaka

**Universitas Sambilanbaleh November Kolaka** disingkek sabagai **USN** adolah paguruan tinggi nagari di Kabupaten Kolaka, Sulawesi Tenggara, Indonesia nan badiri pado tahun 1984.

## Rujuakan
Universitas Borneo Tarakan

**Universitas Borneo Tarakan** disingkek sabagai **UBT** adolah sabuah paguruan tinggi nagari nan baalamat di Kota Tarakan, Kalimantan Utara, Indonesia. Kampus utamo Universitas Borneo, talatak di Jl. Amal Lama No.1 Tarakan. Universitas Borneo didirikan dek Yayasan Pinekindi pado tanggal 09 Oktober 1999 sarato ditatapkan pado tanggal 30 Maret 2000 badasarkan Surek Kaputusan Yayasan Pinekindi Nomor: 011/YP/TRK/III/2000.

Universitas Borneo sacaro resmi mulai manyalanggarokan proses pandidikan pado tanggal 06 Juni 2001, sasuai jo Surek Kaputusan Mantari Pandidikan Nasional No. 37/D/O/2001. Kini ko Universitas Borneo manyalanggarokan Pandidikan Strata 1 (S-1) nan dilakukan dek 6 (anam) Fakultas jo 14 program studi. Rektor Universitas Borneo kini ko adolah Prof. Dr. Adri Patton, M.Si

Universitas Borneo Tarakan diubah statusnyo manjadi nagari dek Paraturan Presiden RI No. 19 nan dituangkan ka dalam Paraturan Presiden RI No. 65 Tahun 2010 Tantang Pandirian Universitas Bangka Belitung, Universitas Borneo Tarakan, jo Universitas Musamus nan ditatapkan di Jakarta pado tanggal 19 November 2010.

## Fakultas

* Fakultas Teknik
** S1 Teknik Elektro
** S1 Teknik Sipil
** S1 Teknik Masin
** S1 Teknik Komputer
* Fakultas Ekonomi
** S1 Ekonomi Pambangunan
** S1 Manajemen
** S1 Akuntansi
* Fakultas Hukum
** S1 Ilmu Hukum
** S2 Magister Hukum
* Fakultas Kaguruan jo Ilmu Pandidikan
** S1 Bimbingan Konseling Sekolah
** S1 Pandidikan Bahaso Indonesia
** S1 Pandidikan Bahaso Inggris
** S1 Pandidikan Biologi
** S1 Pandidikan Matematika
* Fakultas Pertanian
** S1 Agribisnis
** S1 Agroteknologi
* Fakultas Parikanan jo Ilmu Kalautan
** S1 Budidayo Parairan
** S1 Manajemen Sumberdayo Parairan
** S1 Teknologi Hasia Parikanan
* Fakultas Ilmu Kasihatan
** S1 Ilmu Kaparawatan
** S1 Ilmu Kabidanan
** D3 Ilmu Kaparawatan
** D3 Ilmu Kabidanan

## Rujuakan
Paguruan tinggi nagari

**Paguruan Tinggi** adolah satuan pandidikan nan manyalanggarokan pandidikan tinggi jo dapek babantuak akademi, politeknik, sakolah tinggi, institut, atau universitas.

Paguruan tinggi bakewajiban manyalanggarokan pandidikan, panalitian, jo pangabdian kapado masarakaik. Paguruan tinggi bisa manyalanggarokan program akademik, profesi, dan/atau vokasi.

Gala akademik, profesi, atau vokasi hanyo digunokan dek lulusan dari paguruan tinggi nan dinyatokan berhak maagiah gala akademik, profesi, atau vokasi.

## Rujuakan